АҞӘА, хәажәкыра 2 - Sputnik. Аԥсны Аконституциатә ӡбарҭа ахантәаҩ ҿыцс далхуп Лиудмила Хоџьашьвили. Абри атәы аанацҳауеит Аконституциатә ӡбарҭа асаит.
2021 шықәса жәабран 27 рзы уаанӡатәи ахантәаҩы Нури Ҭаниеи, ихаҭыԥуаҩ Лиудмила Хоџьашьвилии, аӡбаҩ-маӡаныҟәгаҩ Рауль Ԥанҭиеи рзинмчрақәа рыҿҳәара нҵәеит.
Хәажәкыра 1 азы иаркыз аилатәараҿы имҩаԥган арҭ амаҵзураҭыԥқәа рахь алхрақәа.
Абри аан иалхын: ахантәаҩы лхаҭыԥуаҩыс Диана Ԥлиаԥҳа, аӡбаҩ-маӡаныҟәгаҩыс - Нури Ҭаниа.
Аконституциатә ӡбарҭа шьақәгылоуп хәҩык аӡбаҩцәа рыла - Нури Ҭаниа, Рауль Ԥанҭиа, Диана Ԥлиаԥҳа, Лиудмила Хоџьашьвили, Алиса Бигәааԥҳа.
Аԥсны Аконституциатә ӡбарҭа – Аконституциа ахьчара иазырхоу, иара ахәҭаҷқәа рынагӡара еиқәзыршәо аӡбарҭатә мчра иаусбарҭаны иҟоуп.
Лиудмила Хоџьашвили диит ажьырныҳәа 6 1957 шықәсазы. 1980-1983 шш. рзы Туркмениатәи ССР Иреиҳаӡоу аӡбарҭа аилатәара амаӡаныҟәгаҩс дыҟан.
2005-2011 шш. рзы - Аԥсны Аиустициа аминистрс.
Иара убас шәаԥхьар ҟалоит:
Аԥсны аҳәынҭқарра ашьақәырӷәӷәаразы: азакәан хада Аконституциа адкылара
АҞӘА, мшаԥы 14– Sputnik, Асмаҭ Ҵәыџьԥҳа. Аԥсны Иреиҳаӡоу аӡбарҭа ахашшааратә коллегиа Аҟәатәи ақалақьтә еизара Ахра Аҩӡба лаҵара 5 рҟынӡа ибаандаҩра аҿҳәара иахьацнаҵаз азы ахьчаратә ган Иреиҳаӡоу аӡбарҭахь инанашьҭыз ашшыԥхьыӡ иақәшаҳаҭымхеит.
Ахра Аҩӡба даанкылан хәажәкыра 4 рзы. Азинхьчаратә усбарҭақәа русзуҩцәа хәажәкыра 4 рзы Ахра Аҩӡба дахьынхоз аҩнаҟны иаадырԥшит иҵәахыз абџьар, аџьаԥҳаны, ахархәага ҷыдақәа, арадиодырраҭара мҩаԥызго ашьақәгылақәа. Ашьаус хацыркын уаанӡа еиқәшаҳаҭханы абџьари аџьаԥҳани азакәаншьаҭа рымамкәа раахәара, рыҵәахра, рымҩангара, рныҟәгара ахьымҩаԥыргоз азы.
Хәажәкыра 7 рзы Аҟәатәи ақалақьтә ӡбарҭа Ахра Аҩӡбеи ихьчаҩцәа: Талех Гасанов, Аслана Гуатижев, Андреи Локтионов, Станислав Культа мызкы – мшаԥы 5 рҟынӡа ҭакрала ирхыргарц аӡбамҭа аднакылеит.
Мшаԥы 1 азы Аҟәатәи ақалақьтә ӡбарҭа Станислав Культа, Андреи Локтионов, Аслан Гуатижев рырбаандаҩратә ҿҳәара аҽа мызкы ацнаҵеит, 2021 шықәса лаҵара 4 аҟынӡа. Убри аан аус аҽа лахәылак – Талех Гасанов иганахь ала Апрокуратура хада азыҳәа иақәшаҳаҭымхеит.
Мшаԥы 2 рзы Аҟәатәи ақалақьтә ӡбарҭа Ахра Аҩӡба лаҵара 5 рҟынӡа ибаандаҩра аҿҳәара иацнаҵеит.
АҞӘА, мшаԥы 14 - Sputnik. Иахьазы Аԥсны аҵакыраҿы иалагалоу алашара арцәара аграфик ԥсахуп абзазаратә обиектқәа еиҳа иҭышәынтәаланы русуразы ҳәа аанацҳауеит "Амшынеиқәафымцамч".
Аԥкыратә схема шыҟаз иаанхоит: сааҭк ҽынла, ҩ-сааҭк – уахынла идырцәалоит.
Мшаԥы 8рзы урыстәылатәи аган Аԥсныҟа иаауа алашарамчра алимит ҳәаақәнаҵеит 7 миллион киловатт-сааҭ ҳәа. Убри аан ареспублика иаҭахны иҟоуп 9,6 миллион киловатт-сааҭ ҳәа азгәарҭоит "Амшынеиқәафымцамч" аҿы.